**Tiszavasvári Város Önkormányzata**

**Képviselő-testületÉNEK**

**183/2022. (VI.16.) Kt. számú**

**határozata**

**Fekete Gabriella bérlő Tiszavasvári, Szilágyi u. 3. szám alatti bérlakás értékesítésére vonatkozó kérelméről**

Tiszavasvári Város Önkormányzata Képviselő-testülete a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló módosított 12/2019. (IV.1.) önkormányzati rendelete 39. § (2) bekezdésében foglalt hatáskörében eljárva az alábbi határozatot hozza:

1. A Képviselő-testületnek **szándékában áll értékesíteni** a Tiszavasvári, **Szilágyi u. 3.** sz. alatti, tiszavasvári **834 hrsz**-ú, 57 m2 nagyságú önkormányzati lakást **Fekete Gabriella** bérlő részére, amennyiben a bérlő vállalja a vételár 6 hónapon belüli, egyösszegben történő megfizetését.
2. A lakás **vételára** – annak egyösszegben történő megfizetése esetén - a forgalmi érték 30 %-val csökkentett összege, azaz **2.344.205 Ft.**
3. Az ingatlan megvásárlásához kapcsolódó költségek – adásvételi szerződés elkészítésének ügyvédi költsége, ingatlan-nyilvántartási bejegyeztetés, vagyonszerzési illeték, földhivatali igazgatási díj – a vevőt terhelik.
4. Az adásvételi szerződés megkötésének feltétele, hogy a bérlő lakbér, és az Önkormányzat részére fizetendő egyéb díjhátralékkal ne rendelkezzen.
5. Felkéri a polgármestert, hogy
* tájékoztassa Fekete Gabriella bérlőt a Képviselő-testület döntéséről,
* az adásvételi-szerződés tervezetet terjessze a Képviselő-testület elé.

Határidő: azonnal, esedékességkor Felelős: Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**